KOMISIJOS ATASKAITA EKONOMIKOS IR FINANSŲ KOMITETUI pagal 2010 m. gruodžio 15 d. Europos Parlamento ir Tarybos reglamento (ES) Nr. 1210/2010 dėl euro monetų autentiškumo tikrinimo ir apyvartai netinkamų euro monetų tvarkymo 12 straipsnį /* COM/2014/0277 final */





KOMISIJOS ATASKAITA EKONOMIKOS IR FINANSŲ KOMITETUI pagal 2010 m. gruodžio 15 d. Europos Parlamento ir Tarybos reglamento (ES) Nr. 1210/2010 dėl euro monetų autentiškumo tikrinimo ir apyvartai netinkamų euro monetų tvarkymo[1] 12 straipsnį 1. Reglamento (ES) Nr. 1210/2010 tikslas Siekiant gerinti euro apsaugą nuo padirbinėjimo, Reglamentu (EB) Nr. 1338/2001[2] kredito įstaigos ir kiti mokėjimo paslaugų teikėjai, atsižvelgiant į jų mokėjimo paslaugų veiklos apimtį, taip pat visos kitos įstaigos, savo veikla susijusios su banknotų ir monetų tvarkymu ir platinimu visuomenei (toliau – įstaigos), įpareigojami užtikrinti, kad būtų patikrintas jų gautų ir ketinamų pakartotinai išleisti į apyvartą euro banknotų ir monetų autentiškumas ir atpažinti padirbti pinigai. Monetų atžvilgiu šis įpareigojimas išsamiau išdėstytas 2010 m. gruodžio 15 d. Europos Parlamento ir Tarybos reglamente (ES) Nr. 1210/2010 dėl euro monetų autentiškumo tikrinimo ir apyvartai netinkamų euro monetų tvarkymo (toliau – reglamentas). Reglamento tikslas – užtikrinti veiksmingą ir vienodą euro monetų autentiškumo tikrinimą visoje euro zonoje, nustatant privalomas taisykles, kad būtų įgyvendinamos bendros apyvartoje esančių euro monetų autentiškumo tikrinimo procedūros ir kad nacionalinės institucijos įgyvendintų tų procedūrų kontrolės mechanizmus. Autentiškumo tikrinimo procedūra yra skirta euro monetų autentiškumui ir tinkamumui apyvartai patvirtinti. Reglamente numatyta, kad autentiškumo tikrinimo prievolė įgyvendinama naudojant monetų rūšiavimo įrangą arba pasitelkiant kvalifikuotus darbuotojus. Atlikus autentiškumo tikrinimo procedūrą visos įtariamos esant padirbtos monetos ir apyvartai netinkamos monetos turi būti siunčiamos į Nacionalinį monetų analizės centrą arba kitą atitinkamos valstybės narės paskirtą instituciją. Reglamente nustatomi monetų rūšiavimo įrangos testavimo reikalavimai, apyvartai netinkamų monetų tvarkymo taisyklės ir kontrolės mechanizmai, kuriuos valstybės narės turi įdiegti, kad užtikrintų, kad institucijos laikytųsi įsipareigojimo tikrinti autentiškumą. Komisijos sprendimu 2005/37/EB[3] įsteigtas Europos techninis ir mokslinis centras (ETMC) pagal Reglamento 7 straipsnį nustatė Reglamento (ES) Nr. 1210/2010 įgyvendinimo gaires (toliau – ETMC gairės). 2. Ataskaitos tikslas Pagal reglamento 12 straipsnio 4 dalį, išnagrinėjusi iš valstybių narių gautas metines ataskaitas, Komisija pateikia Ekonomikos ir finansų komitetui metinę raidos ir rezultatų, susijusių su euro monetų ir apyvartai netinkamų euro monetų autentiškumo tikrinimu, ataskaitą. Tai yra pirmas kartas, kai Komisija parengė tokią metinę ataskaitą. Autentiškumo tikrinimo procedūros požiūriu reglamentas taikomas nuo 2012 m. sausio 1 d. Ataskaita apima 2012 metus ir jos pagrindinis tikslas yra įvertinti, ar bendros autentiškumo tikrinimo procedūros tinkamai įgyvendintos, ar veiksmingi nacionalinių institucijų vykdomų autentiškumo tikrinimo procedūrų kontrolės mechanizmai, ir pateikti bendrą statistinę apžvalgą, grindžiamą iš valstybių narių gautomis ataskaitomis. 3. Valstybių narių ataskaitos apie euro monetų autentiškumo tikrinimo veiklą Pagal 12 straipsnio 1 dalį valstybės narės kasmet teikia Komisijai ataskaitas apie jų vykdomą euro monetų autentiškumo tikrinimo veiklą. Pateikiamoje informacijoje turi būti nurodytas atliktų patikrinimų ir patikrintų monetų rūšiavimo įrangos vienetų skaičius, bandymo rezultatai, ta įranga išrūšiuotų monetų kiekis, įtariamų esant padirbtomis ištirtų euro monetų skaičius ir apyvartai netinkamų kompensuotų euro monetų skaičius, taip pat informacija apie visas reglamente numatytas išimtis. ETMC gairėse nustatytas terminas, iki kurio valstybės narės turi pateikti metines ataskaitas, yra metų, einančių po ataskaitinių metų, vasario 15 d.[4] 4. Valstybių narių 2012 m. ataskaitų vertinimas 4.1. Vertinimo kriterijai Pagrindiniai kriterijai, susiję su euro monetų autentiškumo tikrinimu ir pranešimu apie apyvartai netinkamas euro monetas, nustatyti reglamento 12 straipsnyje. Siekiant koordinuoti autentiškumo tikrinimo procedūrų įgyvendinimą, reglamento 7 straipsniu Europos techniniam ir moksliniam centrui (ETMC) pavedama nustatyti gaires, įskaitant praktinį nuostatų, susijusių su valstybių narių vykdoma kontrole, patikromis ir auditu, įgyvendinimą, pasitarus su padirbtų monetų tyrimo ekspertų grupe. Remdamosi ETMC gairėmis, valstybės narės turėjo pateikti tokius rodiklius[5]: 1. 2012 m. išrūšiuotų trijų didžiausio nominalo monetų skaičių; 2. atliktų patikrų vietoje skaičių; 3. patikrintų monetų rūšiavimo įrangos vienetų skaičių; 4. šia įranga išrūšiuotų monetų kiekį; 5. ištirtų monetų, įtariamų esant padirbtomis, skaičių; 6. netinkamų kompensuotų monetų skaičių. 4.2. Ataskaitų vertinimas Įsipareigojimą pateikti metines ataskaitas įvykdė 16 euro zonos valstybių narių,, t. y. Belgija, Vokietija, Estija, Graikija, Ispanija, Prancūzija, Airija, Italija, Kipras, Liuksemburgas, Malta, Nyderlandai, Austrija, Portugalija, Slovėnija ir Slovakija. Iš valstybių narių, kurioms buvo priminta atsiųsti savo ataskaitas, reikalavimo kol kas neįvykdė tik Suomija. Reikia pažymėti, kad šioje ataskaitoje nurodomi bendri skaičiai rodo situaciją tik tose euro zonos valstybėse narėse, kurios iki to laiko pateikė duomenis. Išsami visų skaičių apžvalga pateikta II priede. 4.2.1. Bendras 2012 m. išrūšiuotų trijų didžiausio nominalo monetų skaičius Remdamosi 3 straipsniu institucijos[6] įgyvendina įsipareigojimą tikrinti autentiškumą naudodamos į ETMC sąrašą įtrauktą monetų rūšiavimo įrangą, skirtą patikrinti, ar euro monetos yra autentiškos ir tinkamos apyvartai. Bendras 2012 m. monetų rūšiavimo įranga išrūšiuotų trijų didžiausio nominalo monetų (2 euro, 1 euro ir 50 euro centų) skaičius –9 845 834 296.[7] Šis kiekis sudaro 58,82 % visų apyvartoje esančių monetų kiekio[8]. 4.2.2. Bendras atliktų patikrų vietoje skaičius Pagal reglamento 6 straipsnį valstybės narės atlieka kasmetines institucijų patikras vietoje, kad, vykdydamos monetų atpažinimo bandymus, patikrintų, ar tam tikra nustatyta naudojamos monetų rūšiavimo įrangos dalis veikia tinkamai. 2012 m. valstybės narės iš viso atliko 220[9] patikrų vietoje. Patikrų, apie kurias pranešta, skaičius valstybėje narėje gerokai svyravo – nuo 1 iki 76 patikrų. Tai galima būtų paaiškinti rinkos dydžiu ir tuo, kaip konkrečioje valstybėje narėje organizuota rinka grynųjų pinigų tvarkymo požiūriu. Kai kuriose valstybėse narėse visą monetų kiekį rūšiuoja viena grynųjų pinigų vežimo įmonė, o kitose, pavyzdžiui, tai daro atskiri komerciniai bankai. Keturios valstybės narės (Graikija, Italija, Liuksemburgas ir Malta) apie patikras nepranešė. Jos bus paragintos gerinti ataskaitų teikimo darbą arba įsivesti kontrolės mechanizmus, jei to dar nepadarė. 4.2.3. Bendras patikrintų monetų rūšiavimo įrangos vienetų skaičius Iš viso buvo patikrinta 315[10] monetų rūšiavimo įrangos vienetų ir 70,15 %[11] jų atitiko specifikacijas. Įrangai, kuri buvo pripažinta neatitinkanti specifikacijų, turėjo būti taikomos taisomosios priemonės, kaip nurodyta reglamento 6 straipsnio 7 dalyje. 4.2.4. Bendras patikrinta įranga išrūšiuotų monetų kiekis Jeigu Komisija negavo pranešimo apie nukrypti leidžiančios nuostatos taikymą, kaip nustatyta reglamento 6 straipsnio 5 dalyje, valstybės narės yra įpareigotos pagal 6 straipsnio 3 dalį patikrinti monetų rūšiavimo įrangą, kuria išrūšiuota ne mažiau kaip 25 % viso trijų didžiausio nominalo euro monetų, tos valstybės narės išleistų nuo euro monetų įvedimo iki 2011 m. pabaigos, sukaupto grynojo kiekio. Remiantis iš ECB duomenų bazės gautais duomenimis apie kiekvienos valstybės narės grynąją emisiją nuo euro įvedimo iki 2011 m. pabaigos, 25 % kriterijaus, nurodyto 6 straipsnio 3 dalyje, laikėsi šios valstybės narės: Belgija, Estija, Ispanija, Prancūzija, Airija, Nyderlandai, Portugalija ir Slovėnija[12] (žr. III priedą). Vokietija ir Slovakija pasinaudojo 6 straipsnio 5 dalyje numatyta nukrypti leidžiančia nuostata ir laikėsi mažesnės 10 % ribos.[13] Bendras paskirtų nacionalinių institucijų patikrinta monetų rūšiavimo įranga išrūšiuotų monetų kiekis – 6 117 955 983.[14] Tai sudaro 62,13 % 2012 m. išrūšiuotų monetų kiekio.[15] 4.2.5. Bendras ištirtų monetų, įtariamų esant padirbtomis, skaičius Bendras ištirtų monetų, įtariamų esant padirbtomis, skaičius apima visas įtartinas monetas, nusiųstas ištirti į atskirų valstybių narių nacionalinius monetų analizės centrus. Bendras ištirtų monetų, įtariamų esant padirbtomis, skaičius – 567 054[16]. Bendras apyvartoje aptiktų padirbtų monetų skaičius – 180 139[17]. 4.2.6. Bendras netinkamų kompensuotų monetų skaičius Valstybės narės kompensuoja arba pakeičia euro monetas, kurios tapo netinkamomis dėl ilgo buvimo apyvartoje arba įvykio, arba dėl bet kurios kitos priežasties buvo atmestos per autentiškumo tikrinimo procedūrą. Valstybės narės gali atsisakyti kompensuoti apyvartai netinkamas euro monetas, kurios buvo pakeistos sąmoningai arba vykdant procesą, kurį pagrįstai buvo galima laikyti turinčiu monetas keičiantį poveikį, nedarant poveikio kompensacijai už labdaros tikslais surinktas monetas, pavyzdžiui, į fontanus metamas monetas. Bendras netinkamų kompensuotų monetų skaičius – 14 002 311[18]. 5. Išvados Ši ataskaita yra pirmoji ataskaita pagal reglamento 12 straipsnio 4 dalį. Kadangi reglamentas, išskyrus III skyrių, taikomas nuo 2012 m. sausio 1 d., 2012 kalendoriniai metai buvo pirmieji reglamento įgyvendinimo metai. Kadangi gautos ne visos ataskaitos[19], Komisija imsis reikiamų veiksmų priminti euro zonos valstybėms narėms apie jų prievolę laiku vykdyti Reglamento 1210/2010 reikalavimus. Remiantis pateikta informacija galima daryti išvadą, kad daugumoje euro zonos valstybių narių institucijų veikia autentiškumo patvirtinimo procedūra ir kad 12 iš 17 euro zonos valstybių narių vykdo institucijų įsipareigojimo tikrinti monetų autentiškumą teisingo įgyvendinimo kontrolę, nurodytą Reglamento 1338/2001 6 straipsnyje. Tačiau valstybės narės turi dar geriau vykdyti įsipareigojimą teikti ataskaitas, kad Komisija galėtų susidaryti visapusišką valstybėse narėse veikiančių autentiškumo tikrinimų procedūrų vaizdą. Valstybių narių ataskaitos nėra norimo išsamumo ir vienodumo lygio, kurio reikėtų Komisijai išsamiam vertinimui atlikti. Tolesnis ataskaitų teikimo derinimas ir tobulinimas bus aptarti veikiančioje ekspertų grupėje (padirbtų monetų tyrimo ekspertų grupėje) ir išsamiai aprašyti ETMC gairėse dėl būsimų ataskaitų. [1] OL L 339, 2010 12 22, p. 5. [2] OL L 181, 2001 7 4, p. 6. [3] 2004 m. spalio 29 d. Komisijos sprendimas, įsteigiantis Europos techninį ir mokslinį centrą (ETMC) ir užtikrinantis jo funkcionavimą bei techninių institucijų veiklos koordinavimą siekiant apsaugoti euro monetas nuo padirbinėjimo. OL L 19, 2005 1 21, p. 73. [4] Iki 2013 m. vasario15 d. termino tik 7 euro zonos valstybės narės buvo pateikusios savo ataskaitas. [5] Žr. I priedą. [6] Reglamento 1210/2010 2 straipsnio d punktas kartu su Reglamento 1338/2001 6 straipsnio 1 dalimi. [7] Žr. I priedą. [8] Apskaičiuota remiantis grynąja 16 737 875 000 monetų emisija (šaltinis: 2012 m. gruodžio mėn. ECB Grynųjų pinigų informacinės sistemos ataskaita). Tačiau reikėtų pažymėti, kad kai kurios monetos galėjo būti patikrintos keletą kartų. [9] Žr. I priedą. [10] Žr. I priedą. [11] Žr. II priedą. [12] Italija, Liuksemburgas, Kipras, Malta ir Austrija šio kriterijaus nesilaikė. [13] Graikija prašė leisti taikyti nukrypti leidžiančią nuostatą, tačiau nesilaikė žemesnės ribos, nes nepranešė apie jokias patikras. [14] Žr. I priedą. [15] Remiantis 4.2.1 punkte nurodytu skaičiumi. [16] Žr. I priedą. [17] Šaltinis: ETMC metinė ataskaita „The protection of the euro coins in 2012“. [18] Žr. I priedą. [19] Kaip nurodyta 4.2 skirsnyje, 16 valstybių narių įvykdė įsipareigojimą pateikti ataskaitas ir tik Suomija to nepadarė. I PRIEDAS Suvestinė lentelė Bendras 2012 m. išrūšiuotų trijų didžiausio nominalo monetų skaičius || 9 845 834 296 Bendras atliktų patikrų vietoje skaičius || 220 Bendras patikrintų monetų rūšiavimo įrangos vienetų skaičius || 315 Bendras šia įranga išrūšiuotų monetų kiekis || 6 117 955 983 Bendras ištirtų monetų, įtariamų esant padirbtomis, skaičius || 567 054 Bendras netinkamų kompensuotų monetų skaičius || 14 002 311 II PRIEDAS || BELGIJA || VOKIETIJA || ESTIJA || GRAIKIJA || ISPANIJA || SUOMIJA || PRANCŪZIJA || AIRIJA || ITALIJA || KIPRAS || LIUKSEMBURGAS || MALTA || NYDERLANDAI || AUSTRIJA || PORTUGALIJA || SLOVĖNIJA || SLOVAKIJA || IŠ VISO 2012 m. išrūšiuotų trijų didžiausio nominalo monetų skaičius (iš viso): || 486985772 || 2158711390 || d. n. || 123177000 || 1913000000 || d. n. || 2418826479 || 240833014 || d. n. || 29239528 || d. n. || 28181096 || 699911400 || 810850218 || 650626705 || 56488612 || 229003082 || 9845834296 50 euro centų || 155031973 || 608187040 || d. n. || 37234000 || d. n. || d. n. || 672621642 || 70647321 || d. n. || 9527402 || d. n. || 9381309 || 245532913 || 198529871 || 268397041 || 18681666 || 76436262 || 1 euro || 172721681 || 746309325 || d. n. || 47934000 || d. n. || d. n. || 985331089 || 85410386 || d. n. || 10364864 || d. n. || 10266580 || 227724440 || 367735020 || 289415549 || 21273010 || 73573052 2 euro || 159232118 || 804215025 || d. n. || 38009000 || d. n. || d. n. || 760873748 || 84775307 || d. n. || 9347262 || d. n. || 8533207 || 226654047 || 244585327 || 92814115 || 16533936 || 78993768 Atliktų patikrų skaičius || 3 || 76 || 1 || 0 || 17 || d. n. || 60 || 17 || d. n. || 30 || d. n. || d. n. || 6 || 2 || 4 || 1 || 3 || 220 Patikrintų monetų rūšiavimo įrangos vienetų skaičius || 12 || 92 || 2 || 0 || 17 || d. n. || 101 || 20 || d. n. || 23 || d. n. || d. n. || 25 || 4 || 10 || 2 || 7 || 315 Įranga atitinka reikalavimus || 12 || 73 || 2 || 0 || 17 || d. n. || 39 || 19 || d. n. || 11 || d. n. || d. n. || 25 || 4 || 10 || 2 || 7 || 221 Įranga reikalavimų neatitinka || 0 || 19 || 0 || 0 || 0 || d. n. || 62 || 1 || d. n. || 12 || d. n. || d. n. || 0 || 0 || 0 || 0 || 0 || 94 Šia įranga išrūšiuotų monetų kiekis || 1231858843 || 450153553 || 112510288 || d. n. || 1061000000 || d. n. || 1152028172 || 240833014 || d. n. || 10566301 || d. n. || 60632840 || 699911400 || 130700000 || 929366798 || 29918089 || 8476685 || 6117955983 Ištirtų monetų, įtariamų esant padirbtomis, skaičius || 13462 || 57433 || 224 || 30876 || 1629 || d. n. || 237540 || 3090 || 21933 || 279 || d. n. || 708 || 137257 || 10860 || 41604 || 1956 || 263 || 567054 Netinkamų kompensuotų monetų skaičius || 8148940 || 3705000 || d. n. || 101000 || 1193928 || d. n. || 203542 || 2677 || d. n. || 6011 || 2720 || 203368 || 129205 || 229348 || 38426 || 32950 || 80 || 14 002 311 Nukrypti leidžiančios nuostatos || NE || TAIP || NE || TAIP || NE || d. n. || NE || NE || NE || NE || NE || NE || NE || NE || NE || NE || TAIP || 3 d. n. = duomenys nepateikti III PRIEDAS || BENDRAS SUKAUPTAS IŠLEISTŲ MONETŲ GRYNASIS KIEKIS (2002 01 01 – 2011 12 31)[1] || 2012 M. PATIKRINTA MONETŲ RŪŠIAVIMO ĮRANGA IŠRŪŠIUOTŲ MONETŲ KIEKIS || PATIKRINTŲ MONETŲ DALIS PLG. SU IŠLEISTOMIS MONETOMIS || ATITINKA REIKALAVIMUS 25 %[2] Belgija || 1 017 677 000 || 1 231 858 843 || 121,04 % || TAIP Vokietija || 4 388 635 000 || 450 153 553 || 10,25 % || TAIP[3] Estija || 18 185 000 || 112 510 288 || 618,69 % || TAIP Graikija || 480 071 000 || d. n.[4] || / || NE[5] Ispanija || 2 832 597 000 || 1 061 000 000 || 37,45 % || TAIP Suomija || d. n. || d. n. || / || / Prancūzija || 1 777 448 000 || 1 152 028 172 || 64,81 % || TAIP Airija || 440 517 000 || 240 833 014 || 54,67 % || TAIP Italija || 3 345 815 000 || d. n. || / || NE Liuksemburgas || 159 356 000 || d. n. || / || NE Kipras || 66 482 000 || 10 566 301 || 15,89 % || NE Мalta || 32 880 000 || d. n. || / || NE Nyderlandai || 249 189 000 || 699 911 400 || 280,87 % || TAIP Austrija || 810 850 000 || 130 700 000 || 16,11 % || NE Portugalija || 417 111 000 || 929 366 798 || 222,81 % || TAIP Slovėnija || 29 488 000 || 29 918 089 || 101,45 % || TAIP Slovakija || 77 078 000 || 8 476 685 || 10,99 % || TAIP[6] IŠ VISO || 16 143 379 000 || 6 117 955 983 || || [1] Šaltinis: 2012 m. gruodžio mėn. ECB Grynųjų pinigų informacinės sistemos ataskaita. Atsižvelgiama tik į teigiamą grynąją emisiją. [2] Monetų rūšiavimo įrangos, kuri kasmet turi būti patikrinta kiekvienoje valstybėje narėje, skaičius turi būti toks, kad tais metais ja rūšiuojamų euro monetų kiekis sudarytų bent 25 % bendro toje valstybėje narėje nuo euro įvedimo iki praėjusių metų pabaigos išleistų monetų kiekio. Pereinamuoju laikotarpiu iki 2014 m. gruodžio 31 d. valstybės narės, pranešusios Komisijai, gali nuspręsti, kad monetų rūšiavimo įrangos, kurią reikia patikrinti kasmet, kiekis bus toks, kad tais metais ja rūšiuojamų euro monetų kiekis sudarytų bent 10 % bendro toje valstybėje narėje nuo euro įvedimo iki ankstesnių metų pabaigos išleistų monetų kiekio. [3] Pranešimas Komisijai apie nukrypti leidžiančią nuostatą dėl 10 % . [4] d. n. = duomenys nepateikti [5] Pranešimas Komisijai apie nukrypti leidžiančią nuostatą dėl 10 % . [6] Pranešimas Komisijai apie nukrypti leidžiančią nuostatą dėl 10 % .